
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 5.04.2016              

PLx 105


AVIZ

asupra proiectului de Lege pentru modificarea şi  
completarea Legii concurenţei nr.21/1996 
În conformitate cu prevederile art.95 din Regulamentul Camerei Deputaţilor, republicat, cu modificări  şi completări Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea şi  completarea Legii concurenţei nr.21/1996, trimis cu adresa          nr. PL-x 105 din  29 martie 2016, înregistrată cu nr.4c-11/431 din 30 martie 2016. 
Senatul, în calitate de primă Cameră sesizată, a adoptat proiectul de lege  în şedinţa din 22 martie 2016. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din  5 aprilie 2016.

Membrii Comisiei au examinat proiectul de lege  supus avizării, expunerea de motive şi avizul favorabil  al Consiliului Legislativ nr.1342 din 23 decembrie 2015.
Guvernul, prin punctul de  vedere transmis cu  adresa nr.117 din 28 ianuarie 2016, susţine adoptarea  acestei iniţiative legislative.

Consiliul Concurenţei,  avizează favorabil  proiectul de  lege. 
În urma dezbaterilor, cu unanimitate de  voturi, s-a hotărât avizarea favorabilă  a proiectului de lege. 

În raport de obiectul şi conţinutul reglementării, proiectul de lege face parte din categoria legilor ordinare.

                  PREŞEDINTE,                                           SECRETAR,

             Bogdan Liviu CIUCĂ                                    Vasile VARGA
 Consilier  parlamentar,                                                                                                                                    
 Florica Manole                                                                                                                                                  

